b'\n_START_ARTICLE_\nKasuwapangan\n_START_PARAGRAPH_\nAng kasuwapangan ay ang labis na pagnanasa sa kayaman na maaaring isagawa ng nagmamadali at sa kahit na anumang kaparaanan. Katumbas ito ng pagkaganid, kasibaan, kayamuan, katakawan, kasakiman, abarisya, kahayukan, karamutan, kagulangan, at mayroong pag-iimbot, panlalamang o sobrang panggugulang, at pagsasamantala sa pangangamkam. Sa Kristiyanismo, itinuturing ito bilang isa sa pitong mga kasalanang nakamamatay. Sa Bagong Tipan ng Bibliya tinatawag ang salitang ito bilang Mammon.'